Dulsė

Dulsė ( – „saldžioji upė“, ) – upė šiaurės vakarų Argentinoje, daugiausia Santjago del Estero ir Tukumano provincijose.

Prasideda Saltos provincijoje Kandelarijos ir Talod upėmis (išteka iš Kalčakių kalnagūbrio), kurios ties Trankasu (Tukumano prov.) susilieja į Sali (Río Salí) upę. Ši teka į pietus, pietryčius pro Tukumano miestą. Nuo ribos su Santjago del Estero provincija vadinama Dulse. Čia kerta skersai visą provinciją, tekėdama per pelkėtas maršas ir druskynus; šakojasi. Pačiame žemupyje teka Kordobos provincija, įteka į Mar Čikitos ežerą.

Upės vanduo naudojamas irigacijai. Keliose vietose patvenkta (svarbiausi tvenkiniai – Kadiljalis, Hondas ir Los Kiroga).

Svarbiausi pakrančių miestai: Tukumanas, Termas de Rio Hondas, Santjago del Esteras, Los Telaresas.

Šaltiniai 

Argentinos upės